smcproject/ml-wiki-sentences huggingface dataset:
അകത്തുകടന്നാൽ പടിഞ്ഞാറും വടക്കും ഭാഗങ്ങളിൽ വിശേഷിച്ചൊന്നും കാണേണ്ടതില്ല.
വടക്കുപടിഞ്ഞാറേമൂലയിൽ പ്രത്യേകം തീർത്ത ശ്രീകോവിലിൽ ഭഗവതി കുടികൊള്ളുന്നു.
ശ്രീഭദ്രകാളിപ്രതിഷ്ഠയാണ് ഇവിടെയുള്ളത്.
ഗുരുവായൂരിലെ ഇടത്തരികത്തുകാവിലമ്മയുടെ ശ്രീകോവിൽ പോലെ പ്രത്യേകം തീർത്ത മണ്ഡപവും ഈ ശ്രീകോവിലിന് മുന്നിലുണ്ട്.
ഇതിനടുത്താണ് സർപ്പക്കാവ് പണിതിട്ടുള്ളത്.
നാഗരാജാവായി അനന്തനും നാഗയക്ഷിയും നാഗകന്യകയും നാഗചാമുണ്ഡിയും മറ്റ് സർപ്പങ്ങളുമടങ്ങുന്നതാണ് ഈ പ്രതിഷ്ഠ.
വടക്കുകിഴക്കുഭാഗത്തായി ഊട്ടുപുര കാണാം.
ദർശനവശമായ കിഴക്കുഭാഗത്താണെങ്കിൽ കൊടിമരവും ബലിക്കല്ലും സ്ഥിതിചെയ്യുന്നു.
ഇവിടെത്തന്നെയാണ് വഴിപാട് കൗണ്ടറുകളും കാണപ്പെടുന്നത്.
ഭഗവദ്വാഹനമായ ഗരുഡനെ ശിരസ്സിലേറ്റുന്ന ചെമ്പുകൊടിമരത്തിന് ഏകദേശം 100 അടി ഉയരം വരും.
ഇത് ഇവിടെ പ്രതിഷ്ഠിച്ചിട്ട് അധികകാലമായിട്ടില്ല.
വളരെ ചെറുതാണ് ഇവിടത്തെ പ്രധാന ബലിക്കല്ല്.
അതിനാൽ പുറത്തുനിന്നുനോക്കിയാൽത്തന്നെ വിഗ്രഹം കാണാം.
പിച്ചളയിൽ പൊതിഞ്ഞ് സ്വർണ്ണം പൂശിയാണ് ബലിക്കല്ല് നിലകൊള്ളുന്നത്.
തെക്കുഭാഗത്ത് ഭാരതപ്പുഴയിലേയ്ക്കിറങ്ങാൻ കരിങ്കൽപ്പടവുകളുണ്ട്.
ഇവിടെ എല്ലാ കാര്യങ്ങൾക്കും ഭാരതപ്പുഴയിലെ ജലം തന്നെയാണ് ഉപയോഗിച്ചുവരുന്നത്.
ഉത്സവാവസാനം ഭഗവാന്റെ ആറാട്ട് നടക്കുന്നതും ഭാരതപ്പുഴയിലാണ്.
തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ അയ്യപ്പസ്വാമിയുടെ പ്രതിഷ്ഠയുണ്ട്.
അമൃതകലശധാരിയായ അയ്യപ്പനാണ് ഇവിടെയുള്ളത്.
അതിനാൽ ഇവിടത്തെ ഭജനം രോഗശാന്തിയ്ക്ക് ഉത്തമമായി കണക്കാക്കപ്പെടുന്നു.
ഇവിടെയാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം.
ഗുരുവായൂരിലേതുപോലെ ഇവിടെയും ചതുരശ്രീകോവിലാണ് പണിതിരിയ്ക്കുന്നത്.
എന്നാൽ ഗുരുവായൂരിലെ ശ്രീകോവിലുമായി തട്ടിച്ചുനോക്കുമ്പോൾ വളരെ ചെറുതാണ്.
ഒരു നിലയേ ഈ ശ്രീകോവിലിനുള്ളൂ.
അതിന്റെ മേൽക്കൂര ചെമ്പുമേഞ്ഞിട്ടുണ്ട്.
മൂന്നടി ഉയരമുള്ള ചതുർബാഹുവായ ശിലാവിഗ്രഹം കിഴക്കോട്ട് ദർശനമായി പ്രതിഷ്ഠിച്ചിരിയ്ക്കുന്നു.
നിൽക്കുന്ന രൂപത്തിലുള്ള വിഗ്രഹത്തിന്റെ പുറകിലെ വലതുകയ്യിൽ സുദർശനചക്രവും പുറകിലെ ഇടതുകയ്യിൽ പാഞ്ചജന്യം ശംഖും മുന്നിലെ വലതുകയ്യിൽ താമരയും മുന്നിലെ ഇടതുകയ്യിൽ ഗദയും കാണാം.
വിഗ്രഹത്തിന്റെ പുറകിൽ രണ്ട് ആലവട്ടങ്ങൾ ഇണക്കിവച്ചിട്ടുണ്ട്.
വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീഗുരുവായൂരപ്പൻ, ഗുരുവായൂരിലേതുപോലെ സർവ്വചൈതന്യത്തോടെ പട്ടാമ്പിയിലും കുടികൊള്ളുന്നു.
ശ്രീകോവിലിന്റെ പുറംചുവരുകളിൽ കാര്യമായ അലങ്കാരങ്ങളൊന്നും തന്നെ കാണ്മാനില്ല.
തീർത്തും നിരാർഭാടമായ നിർമ്മിതിയാണ്.
വടക്കുവശത്ത് കരിങ്കല്ലിൽ ഓവ് പണിതിട്ടുണ്ട്.
ഇതിലൂടെ അഭിഷേകജലം ഒഴുകിപ്പോകുന്നു.
താരതമ്യേന വളരെ ചെറുതാണ് ഇവിടത്തെ നാലമ്പലവും.
അകത്തേയ്ക്ക് കടക്കുന്ന വഴിയിൽ ഇരുവശത്തുമായി വാതിൽമാടങ്ങൾ കാണാം.
നാമജപത്തിനും ഹോമത്തിനും വാദ്യമേളങ്ങൾക്കുമാണ് ഇവ ഉപയോഗിച്ചുവരുന്നത്.
തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായി ഗണപതിഭഗവാൻ കുടികൊള്ളുന്നു.
സാധാരണ ക്ഷേത്രങ്ങളിലുള്ളതുപോലുള്ള പ്രതിഷ്ഠയാണ് ഇവിടെയും ഗണപതിയ്ക്ക്.
വടക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായി സുബ്രഹ്മണ്യസ്വാമിയുടെ പ്രതിഷ്ഠയുണ്ട്.
ബാലസുബ്രഹ്മണ്യപ്രതിഷ്ഠയാണ് ഇവിടെയുള്ളത്.
ശ്രീകോവിലിനുചുറ്റും അകത്തെ ബലിവട്ടം പണിതിട്ടുണ്ട്.
അഷ്ടദിക്പാലകർ (കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിര്യതി , പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ , വടക്കുകിഴക്ക് - ഈശാനൻ ), സപ്തമാതൃക്കൾ ( ബ്രാഹ്മി / ബ്രഹ്മാണി , വൈഷ്ണവി , മഹേശ്വരി , ഇന്ദ്രാണി , വരാഹി , കൗമാരി , ചാമുണ്ഡി ‌), വീരഭദ്രൻ , ഗണപതി, ശാസ്താവ്, സുബ്രഹ്മണ്യൻ, ദുർഗ്ഗാദേവി , ബ്രഹ്മാവ് , അനന്തൻ , നിർമ്മാല്യധാരി (ഇവിടെ വിഷ്വക്സേനൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ സ്ഥിതിചെയ്യുന്നു.
ബലിക്കല്ലുകളിൽ ചവിട്ടാനോ തൊട്ട് തലയിൽ വയ്ക്കാനോ പാടില്ല.
ശ്രീകോവിലിന്റെ തിരുമുന്നിൽ ചതുരാകൃതിയിൽ നമസ്കാരമണ്ഡപം പണിതിരിയ്ക്കുന്നു.
വളരെ ചെറിയ നമസ്കാരമണ്ഡപമാണ് ഇവിടെയുള്ളത്.
തീർത്തും അനാർഭാടമായ നിർമ്മിതിയാണ് ഈ മണ്ഡപം.
ആകെ നാലുകാലുകളേ ഈ കൊച്ചുമണ്ഡപത്തിനുള്ളൂ.
കരിങ്കല്ലിൽ പണിത മണ്ഡപത്തിന്റെ മേൽക്കൂര ചെമ്പുമേഞ്ഞിട്ടുണ്ട്.
ഉത്സവക്കാലത്ത് കലശപൂജ നടത്തുന്നത് ഈ മണ്ഡപത്തിലാണ്.
പ്രധാന പ്രതിഷ്ഠ ശ്രീ ഗുരുവായൂരപ്പൻ (മഹാവിഷ്ണു/ശ്രീകൃഷ്ണൻ)
ക്ഷേത്രത്തിലെ മുഖ്യപ്രതിഷ്ഠ.
ചതുർബാഹുവായ മഹാവിഷ്ണുവാണ് ഗുരുവായൂരപ്പനായി ആരാധിയ്ക്കപ്പെടുന്നത്.
മൂന്നടിയോളം ഉയരം വരുന്ന കൃഷ്ണശിലാനിർമ്മിതമായ വിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
നിൽക്കുന്ന രൂപത്തിലുള്ള ഭഗവാനാണ്.
തൃക്കൈകളിൽ ശംഖചക്രഗദാപദ്മങ്ങൾ കാണാം.
വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ഗുരുവായൂരിലേതുപോലെ പട്ടാമ്പിയിലെ ശ്രീലകത്തും വാഴുന്ന ഗുരുവായൂരപ്പന് ഉദയാസ്തമനപൂജയാണ് പ്രധാന വഴിപാട്.
കൂടാതെ പാൽപ്പായസം, തുളസിമാല, നെയ്വിളക്ക്, തൃക്കൈവെണ്ണ, അപ്പം, അട, അവിൽ തുടങ്ങിവയും വഴിപാടുകളിൽ പെടും.
വിശേഷാവസരങ്ങളിൽ കൃഷ്ണനാട്ടവും പതിവുണ്ട്.
നാലമ്പലത്തിനകത്ത് തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായാണ് സർവ്വവിഘ്നഹരനും ശിവപാർവ്വതീപുത്രനുമായ ഗണപതിഭഗവാന്റെ പ്രതിഷ്ഠ.
രണ്ടടി ഉയരം വരുന്ന ശിലാവിഗ്രഹം സാധാരണ ഗണപതിവിഗ്രഹങ്ങളുടെ രൂപത്തിൽ തന്നെയാണ് കാണപ്പെടുന്നത്.
വിഘ്നേശ്വരപ്രീതിയ്ക്കായി ക്ഷേത്രത്തിൽ നിത്യേന ഗണപതിഹോമം നടത്തിവരുന്നുണ്ട്.
ഒറ്റയപ്പം, മോദകം, കറുകമാല, നാളികേരമുടയ്ക്കൽ തുടങ്ങിയവയാണ് മറ്റ് പ്രധാന വഴിപാടുകൾ.
നാലമ്പലത്തിന് പുറത്ത് തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായാണ് ഹരിഹരപുത്രനും താരകബ്രഹ്മമൂർത്തിയുമായ ശ്രീ അയ്യപ്പസ്വാമിയുടെ പ്രതിഷ്ഠ.
അമൃതകലശധാരിയായ ഭഗവാനാണ് ഈ ശ്രീകോവിലിലുള്ളത്.
അതിനാൽ ഇവിടെ ഭജിയ്ക്കുന്നത് രോഗശാന്തിയ്ക്ക് അത്യുത്തമമായി കണക്കാക്കപ്പെടുന്നു.
ഈ ശ്രീകോവിലിന് മുന്നിൽ ഒരു മുഖപ്പുണ്ട്.
ഇവിടെയാണ് ശബരിമലയ്ക്ക് പോകുന്ന ഭക്തർ മാലയിടുന്നതും കെട്ടുനിറയ്ക്കുന്നതുമെല്ലാം.
എള്ളുതിരി കത്തിയ്ക്കലാണ് അയ്യപ്പസ്വാമിയുടെ പ്രധാന വഴിപാട്.
ഇതിന് പ്രത്യേകം സ്റ്റാൻഡ് ഇവിടെയുണ്ട്.
കൂടാതെ നെയ്യഭിഷേകം, അഷ്ടാഭിഷേകം, പുഷ്പാഭിഷേകം, അപ്പം, അട, എള്ളുപായസം തുടങ്ങിയവയും പ്രധാന വഴിപാടുകളാണ്.
ഭഗവതി
നാലമ്പലത്തിന് പുറത്ത് വടക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായാണ് ആദിപരാശക്തിയായ ഭഗവതിയുടെ പ്രതിഷ്ഠ.
ശ്രീഭദ്രകാളിയാണ് ഇവിടെ ഭഗവതിയായി കുടികൊള്ളുന്നത്.
ഗുരുവായൂരിലെ ഇടത്തരികത്തുകാവ് പോലെ ഇതും പ്രത്യേകക്ഷേത്രമായാണ് പരിഗണിച്ചുവരുന്നത്.
അതിനാൽ ഭഗവതിയ്ക്ക് സവിശേഷപ്രാധാന്യം കല്പിച്ചുവരുന്നുണ്ട്.
അത്യുഗ്രമൂർത്തിയായ ഭദ്രകാളിയ്ക്ക് ഗുരുതിപൂജ പ്രധാനമാണ്.
കൂടാതെ അഴൽ, മഞ്ഞൾ-കുങ്കുമാർച്ചന, ശത്രുസംഹാരപുഷ്പാഞ്ജലി, രക്തപുഷ്പാഞ്ജലി എന്നിവയും പ്രധാന വഴിപാടുകളായി കണ്ടുവരുന്നു.
നാലമ്പലത്തിനകത്ത്  വടക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായാണ് പ്രണവമന്ത്രത്തിന്റെ പൊരുളറിഞ്ഞ ശിവപാർവ്വതീപുത്രനായ സുബ്രഹ്മണ്യസ്വാമിയുടെ പ്രതിഷ്ഠ.
മൂന്നടി ഉയരം വരുന്ന വിഗ്രഹം ദ്വിബാഹുവായ (രണ്ടുകൈകളുള്ള) ബാലസുബ്രഹ്മണ്യസ്വാമിയുടെ രൂപത്തിലാണ്.
പ്രതിഷ്ഠ.
പാലഭിഷേകം, പഞ്ചാമൃതം, പാനകം തുടങ്ങിയവയാണ് പ്രധാന വഴിപാടുകൾ.
ഭഗവതിയുടെ ശ്രീകോവിലിന് സമീപത്താണ് നാഗദൈവങ്ങളുടെ പ്രതിഷ്ഠ.
ചുറ്റും നിരവധി മരങ്ങൾ നിറഞ്ഞ സ്ഥലത്ത് പ്രത്യേകം പീഠത്തിൽ കിഴക്കോട്ട് ദർശനമായാണ് നാഗദൈവങ്ങൾ കുടികൊള്ളുന്നത്.
നാഗരാജാവായി അനന്തനും നാഗയക്ഷിയും നാഗകന്യകയും നാഗചാമുണ്ഡിയും ചിത്രകൂടവും പരിവാരങ്ങളുമാണ് പ്രതിഷ്ഠകൾ.
നൂറും പാലും സമർപ്പണമാണ് നാഗദൈവങ്ങൾക്കുള്ള പ്രധാന വഴിപാട്.
കൂടാതെ നൂറും പാലും, പുറ്റും മുട്ടയും, ആയില്യപൂജ, പാൽപ്പായസം എന്നിവയും പ്രധാനമാണ്.
ഗുരുവായൂർ ക്ഷേത്രത്തിലെ പൂജാവിധികളുമായി സാമ്യമുള്ള പൂജകളാണ് പട്ടാമ്പി പടിഞ്ഞാറേമഠം ക്ഷേത്രത്തിലുമുള്ളത്.
അഞ്ചുപൂജകളും മൂന്നുശീവേലികളുമുള്ള മഹാക്ഷേത്രമാണിത്.
എന്നാൽ, ചില വ്യത്യാസങ്ങളും കാണാം.
ഇവിടെ രാവിലെ അഞ്ചുമണിയ്ക്കാണ് നടതുറക്കുന്നത്.
തുടർന്ന് നിർമ്മാല്യദർശനം നടത്തുന്നു.
നിർമ്മാല്യത്തിനുശേഷം എണ്ണയഭിഷേകം, വാകച്ചാർത്ത്, ശംഖാഭിഷേകം തുടങ്ങിയ ചടങ്ങുകളാണ്.
വാകച്ചാർത്തിനുശേഷം ഭഗവാന്റെ വിഗ്രഹം അലങ്കരിച്ച് മലർ , ശർക്കര , കദളിപ്പഴം എന്നിവ നേദിയ്ക്കൂന്നു.
തുടർന്ന് ആറുമണിയോടെ നടയടച്ച് ഉഷഃപൂജ നടത്തുന്നു.
തുടർന്ന് ഉഷഃശീവേലി.
തന്റെ ഭൂതഗണങ്ങൾക്ക് അന്നം നൽകുന്നത് ഭഗവാൻ നേരിട്ടുകാണുന്നു എന്നതാണ് ശീവേലിയുടെ സങ്കല്പം.
വാദ്യമേളങ്ങളുടെ അകമ്പടിയോടെ നാലമ്പലത്തിനകത്തും പുറത്തുമായി മൂന്നുവീതം പ്രദക്ഷിണം വച്ച് അകത്തും പുറത്തുമുള്ള ബലിക്കല്ലുകളിലെല്ലാം ബലിതൂകിയ ശേഷം വലിയ ബലിക്കല്ലിലും ബലിതൂകുന്നതോടെ ശീവേലി അവസാനിയ്ക്കുന്നു.
രാവിലെ എട്ടുമണിയോടെ പന്തീരടിപൂജയും തുടർന്ന് പത്തുമണിയ്ക്ക് ഉച്ചപ്പൂജയും പത്തരയ്ക്ക് ഉച്ചശീവേലിയും നടത്തിയ ശേഷം പതിനൊന്നുമണിയ്ക്ക് നടയടയ്ക്കുന്നു.
ക്ഷേത്രത്തിനകത്തും പുറത്തുമുള്ള ദീപങ്ങൾ മുഴുവൻ കൊളുത്തുന്ന സമയമാണിത്.
ഈ സമയത്തുതന്നെയാണ് കർപ്പൂരം കത്തിച്ചുള്ള ആരാധന നടത്തുന്നതും.
ദീപാരാധന കഴിഞ്ഞ് ഏഴുമണിയോടെ അത്താഴപ്പൂജയും ഏഴരയ്ക്ക് അത്താഴശീവേലിയും നടത്തി രാത്രി എട്ടുമണിയ്ക്ക് വീണ്ടും നടയടയ്ക്കുന്നു.
വിശേഷദിവസങ്ങളിലും, ഉദയാസ്തമനപൂജയുള്ള ദിവസങ്ങളിലും ഗ്രഹണം നടക്കുന്ന ദിവസങ്ങളിലും ഇവയ്ക്ക് മാറ്റം വരും.
ഉദയാസ്തമനപൂജയുള്ളപ്പോൾ പതിനെട്ട് പൂജകളാണ് ഒരു ദിവസം നടത്തുന്നത്.
ഗ്രഹണത്തിന് ഒരു മണിക്കൂർ മുമ്പ് നടയടച്ചാൽ ഗ്രഹണം കഴിഞ്ഞ് ശുദ്ധിക്രിയകളും നടത്തിയേ നടതുറക്കൂ.
എല്ലാ ദിവസവും രാവിലെയുള്ള പൂജകൾക്ക് ഇടയ്ക്കയും വൈകീട്ടുള്ള പൂജകൾക്ക് ചെണ്ടയും അകമ്പടി വാദ്യങ്ങളാകും.
മലപ്പുറം ജില്ലയിൽ പൊന്നാനി താലൂക്കിൽ എടപ്പാളിനടുത്ത് കാലടിയിൽ സ്ഥിതിചെയ്യുന്ന പടിഞ്ഞാറേടത്ത് മനയ്ക്കാണ് ക്ഷേത്രത്തിലെ തന്ത്രാധികാരം.
മേൽശാന്തി, കീഴ്ശാന്തി നിയമനങ്ങൾ ദേവസ്വം വകയാണ്.
മകരമാസത്തിൽ ഒന്നാം തീയതി കൊടികയറി എട്ടാം തീയതി ആറാട്ട് വരുന്ന വിധത്തിലുള്ളതാണ് ഈ ക്ഷേത്രത്തിലെ മഹോത്സവം.
അങ്കുരാദിമുറയനുസരിച്ചാണ് ഈ ഉത്സവം നടത്തിവരുന്നത്.
അതനുസരിച്ച് ഉത്സവത്തിന് തൊട്ടുമുമ്പ് മുളയിടലും ശുദ്ധിക്രിയകളുമുണ്ടാകും.
മകരമാസം ഒന്നാം തീയതി രാത്രിയാണ് കൊടിയേറ്റം നടക്കുന്നത്.
തുടർന്നുള്ള എട്ടുദിവസം വിശേഷാൽ പൂജകളും കലാപരിപാടികളും താന്ത്രികക്രിയകളുമുണ്ടാകും.
പഞ്ചവാദ്യം , ചെണ്ടമേളം തുടങ്ങിയവയോടെയുള്ള എഴുന്നള്ളിപ്പുകളും വിശേഷാൽ ശീവേലികളും ഈ ദിവസത്തെ പ്രത്യേകതകളാണ്.
ഉത്സവത്തിന്റെ ആറാം നാളിലാണ് വിശേഷാൽ ചടങ്ങായ ഉത്സവബലി നടത്തുന്നത്.
സാധാരണ നടത്താറുള്ള ശീവേലിയുടെ വിശേഷാൽ രൂപമാണിത്.
ഉത്സവബലിദർശനം സമസ്തപാപഹരമായി കണക്കാക്കപ്പെടുന്നു.
ഏഴാം നാളിൽ സന്ധ്യയ്ക്കാണ് പള്ളിവേട്ട.
ക്ഷേത്രത്തിനടുത്തുള്ള ഒരു പറമ്പിലേയ്ക്ക് മൂന്ന് ആനകളുടെ അകമ്പടിയോടെ എഴുന്നള്ളുന്ന ഭഗവാൻ അവിടെ ഒരു മരച്ചുവട്ടിൽ നിർമ്മിച്ചുവച്ച പന്നിയുടെ രൂപത്തിൽ അമ്പെയ്യുന്നു.
തിന്മയുടെ പ്രതീകമായാണ് പന്നിയെ കണ്ടുവരുന്നത്.
മേൽശാന്തിയാണ് ഭഗവദ്പ്രതിനിധിയായി പന്നിയെ കൊല്ലുന്നത്.
തുടർന്ന് മടങ്ങിവരുമ്പോൾ പഞ്ചവാദ്യത്തോടെയാണ് എഴുന്നള്ളിപ്പ്.
ഇതിനിടയിൽ പന്തക്കൽ ഭഗവതിക്ഷേത്രം, കൈത്തളി ശിവക്ഷേത്രം എന്നിവിടങ്ങളിൽ ഇറക്കിപ്പൂജയുണ്ട്.
പള്ളിവേട്ട കഴിഞ്ഞ് ക്ഷീണിച്ച ഭഗവാനെ നമസ്കാരമണ്ഡപത്തിൽ പള്ളിയുറക്കുന്നു.
പിറ്റേദിവസം രാവിലെ വളരെ വൈകിയാണ് ഭഗവാനെ പള്ളിയുണർത്തുന്നത്.
അന്ന് വൈകീട്ടാണ് ആറാട്ട്.
തന്ത്രിയുടെ നേതൃത്വത്തിൽ ആറാട്ടുഹോമം, ആറാട്ടുബലി എന്നിവ നടത്തിയശേഷം ആറാട്ട് ഘോഷയാത്ര പുറപ്പെടുന്നു.
പടിഞ്ഞാറേ നടയിലൂടെ പുറത്തിറങ്ങി പട്ടാമ്പി നഗരം മുഴുവൻ പ്രദക്ഷിണം വച്ചശേഷം തിരിച്ച് ക്ഷേത്രത്തിന്റെ കിഴക്കേ നടയിലെത്തി തെക്കുഭാഗത്തുള്ള ഭാരതപ്പുഴയിലെ ആറാട്ടുകടവിലേയ്ക്ക് എഴുന്നള്ളിപ്പ് എത്തുന്നു.
കടവിൽ വച്ച് സമസ്ത തീർത്ഥങ്ങളെയും പുഴയിലേയ്ക്ക് ആവാഹിച്ചശേഷം ഉത്സവവിഗ്രഹവുമായി തന്ത്രിയും ശാന്തിക്കാരും മറ്റും പുഴയിലിറങ്ങി മൂന്നുതവണ മുങ്ങുന്നു.
തുടർന്ന് വിഗ്രഹത്തിൽ ഇളനീരും മഞ്ഞൾപ്പൊടിയും അഭിഷേകം ചെയ്തശേഷം വീണ്ടും മൂന്നുതവണ മുങ്ങുന്നു.
ഭഗവദ്സാന്നിധ്യം കൊണ്ട് പവിത്രമായ പുഴയിൽ നിരവധി ഭക്തരും മുങ്ങുന്നു.
തുടർന്ന് എല്ലാവരും കരയ്ക്കുകയറി വേഷം മാറി തിരിച്ചെഴുന്നള്ളത്തിന് പുറപ്പെടുന്നു.
ആറാട്ട് കഴിഞ്ഞുവരുന്ന ഭഗവാനെ ഭക്തർ നിറപറയും നിലവിളക്കുമായി വരവേൽക്കുന്നു.
തുടർന്ന് ക്ഷേത്രത്തിനുചുറ്റും ആനപ്പുറത്ത് ഏഴ് പ്രദക്ഷിണം നടത്തി കൊടിയിറക്കുന്നതോടെ ഉത്സവം സമാപിയ്ക്കുന്നു.
ഗുരുവായൂർ ഏകാദശി
വൃശ്ചികമാസത്തിലെ വെളുത്ത ഏകാദശിയാണ് ഗുരുവായൂർ ഏകാദശിയായി ആചരിച്ചുവരുന്നത്.
ഐതിഹ്യപ്രകാരം ദേവഗുരുവായ ബൃഹസ്പതിയും വായുദേവനും ചേർന്ന് ഗുരുവായൂരിൽ വിഷ്ണുപ്രതിഷ്ഠ നടത്തിയ ദിവസമാണ് ഗുരുവായൂർ ഏകാദശി.
തന്മൂലം ഗുരുവായൂരിൽ ഇത് വളരെയധികം പ്രാധാന്യത്തോടെ ആചരിച്ചുവരുന്നുണ്ട്.
കുരുക്ഷേത്രയുദ്ധത്തിനിടയിൽ തളർന്നുപോയ അർജ്ജുനന് ശ്രീകൃഷ്ണഭഗവാൻ ഗീത ഉപദേശിച്ച ദിവസമാണിതെന്നും കഥയുണ്ട്.
അതിനാൽ ഈ ദിവസം ഗീതാദിനമായും ആചരിച്ചുവരുന്നു.
ഗുരുവായൂരപ്പസാന്നിദ്ധ്യമുള്ള പട്ടാമ്പി പടിഞ്ഞാറേ മഠം ക്ഷേത്രത്തിലും വിശേഷമാണ് ഈ ദിവസം.
അന്നേ ദിവസം നിരവധി ഭക്തർ ഉപവസിച്ച് ക്ഷേത്രത്തിൽ തങ്ങുന്നു.
ഏകാദശിയോടനുബന്ധിച്ച് വിശേഷാൽ ചുറ്റുവിളക്കും ഉദയാസ്തമനപൂജയും ക്ഷേത്രത്തിലുണ്ടാകും.
പഞ്ചവാദ്യത്തോടെയുള്ള എഴുന്നള്ളിപ്പാണ് പ്രധാനം.
ഏകാദശിനാളിൽ നിരവധി കലാപരിപാടികളും ക്ഷേത്രത്തിലുണ്ടാകും.
ചിങ്ങമാസത്തിലെ കറുത്ത അഷ്ടമി ദിവസമാണ് ശ്രീകൃഷ്ണാവതാരദിനമായ അഷ്ടമിരോഹിണി.
രാജ്യമൊട്ടുക്കുമുള്ള ശ്രീകൃഷ്ണക്ഷേത്രങ്ങളിലെല്ലാം ഈ ദിവസം വിശേഷമാണ്.
ശ്രീകൃഷ്ണസാന്നിദ്ധ്യമുള്ള പടിഞ്ഞാറേ മഠം ക്ഷേത്രത്തിൽ അന്നേ ദിവസം വിശേഷാൽ പരിപാടികളോടെ ആഘോഷിച്ചുവരുന്നുണ്ട്.
അഷ്ടമിരോഹിണിദിവസം ഭഗവാന് വിശേഷാൽ കളഭാഭിഷേകം, ഗോപൂജ എന്നിവയാണ് വിശേഷം.
അന്ന് ക്ഷേത്രത്തിലെത്തുന്ന ഭക്തർക്ക് വിഭവസമൃദ്ധമായ സദ്യയും നൽകാറുണ്ട്.
അർദ്ധരാത്രി കൃഷ്ണാവതാരമനുസരിച്ച് വിളക്കും പതിവാണ്.
മേടമാസത്തിലെ ഒന്നാം ദിവസം വിഷുവായി ആചരിച്ചുവരുന്നു.
കേരളത്തിൽ കൃഷിയുടെ വിളവിറക്കൽ മഹോത്സവമായിരുന്നു ഒരുകാലത്ത് വിഷു.
അക്കാലത്ത് കൃഷിയ്ക്കുമുമ്പ് ഈശ്വരപ്രീതി വരുത്തുന്നത് പതിവായിരുന്നു.
ഇന്നും വിഷുക്കണി കാണുന്നത് മലയാളികളുടെ പതിവാണ്.
പട്ടാമ്പി പടിഞ്ഞാറേമഠം ക്ഷേത്രത്തിൽ വിഷുനാളിൽ രാവിലെ നേരത്തേ നടതുറന്ന് കണിവയ്ക്കുന്നു.
ശ്രീകോവിലിന് മുന്നിലെ നമസ്കാരമണ്ഡപത്തിലാണ് കണിവയ്ക്കുന്നത്.
അഷ്ടമംഗല്യം , കണിക്കൊന്ന , കണിവെള്ളരി , കോടിവസ്ത്രം , നാണയം , വാൽക്കണ്ണാടി തുടങ്ങിയ വസ്തുക്കൾ ഒരു ഉരുളിയിൽ ഒരുക്കിവച്ചിട്ടുണ്ടാകും.
തുടർന്ന് ഭക്തർക്കും കണിദർശനം നൽകുന്നു.
നൂറുകണക്കിന് ആളുകളാണ് കണികാണാൻ ക്ഷേത്രത്തിലെത്തിയിട്ടുണ്ടാകുക.
തുടർന്ന് ഉപദേവതകളെയും തൊഴുത് ശ്രീകോവിലിന് മുന്നിലെത്തുന്ന ഭക്തർക്ക് മേൽശാന്തി വിഷുക്കൈനീട്ടം കൊടുക്കുന്നു.
അന്നേദിവസം ക്ഷേത്രത്തിൽ വിഭവസമൃദ്ധമായ സദ്യയുമുണ്ടാകുന്നതാണ്.
ശബരിമല തീർത്ഥാടനകാലമായതിനാൽ, കേരളത്തിലെ ക്ഷേത്രങ്ങളിലെല്ലാം ഈ സമയത്ത് വൻ ഭക്തജനത്തിരക്കായിരിയ്ക്കും.
പട്ടാമ്പി പടിഞ്ഞാറേമഠം ക്ഷേത്രത്തിൽ, ഈ സമയത്ത് ധാരാളം ശബരിമല തീർത്ഥാടകർ വരാറുണ്ട്.
അവർക്ക് മാലയിടാനും കെട്ടുനിറയ്ക്കാനുമുള്ള സൗകര്യങ്ങൾ ക്ഷേത്രത്തിൽ ഒരുക്കാറുണ്ട്.
ക്ഷേത്രത്തിലെ ഉപദേവനായ അയ്യപ്പന്, ഈ സമയത്ത് വിശേഷാൽ പൂജകളും അഭിഷേകങ്ങളുമുണ്ടാകും.
ക്ഷേത്രത്തിലെ പ്രധാന ആണ്ടുവിശേഷങ്ങളിലൊന്നായ ഗുരുവായൂർ ഏകാദശി വരുന്നതും ഈ കാലത്താണ്.
കന്നിമാസത്തിലെ വെളുത്ത പ്രഥമ മുതലുള്ള ഒമ്പതുദിവസങ്ങളാണ് നവരാത്രിയായി ആചരിച്ചുവരുന്നത്.
രാജ്യമെമ്പാടും പല രൂപത്തിലും പല ഭാവത്തിലും ആചരിച്ചുവരുന്ന ഉത്സവമാണിത്.
കേരളത്തിൽ പ്രധാനമായും അവസാനത്തെ മൂന്ന് ദിവസങ്ങളാണ് വിശേഷം.
പടിഞ്ഞാറേ മഠം ക്ഷേത്രത്തിലും നവരാത്രി പ്രധാനമാണ്.
ക്ഷേത്രത്തിലെ പ്രധാന ഉപദേവതയായ ഭഗവതിയ്ക്ക് അതിവിശേഷമാണ് നവരാത്രി.
ഒമ്പതുദിവസവും ഭഗവതിയ്ക്ക് വിശേഷാൽ പൂജകളും അലങ്കാരങ്ങളുമുണ്ടാകും.
ഇതിനോടനുബന്ധിച്ച് ധാരാളം കലാപരിപാടികളും നടക്കാറുണ്ട്.
എട്ടാം ദിവസമായ ദുർഗ്ഗാഷ്ടമിനാളിൽ സന്ധ്യയ്ക്ക് പുസ്തകങ്ങളും ആയുധങ്ങളും സംഗീതോപകരണങ്ങളും പൂജയ്ക്കുവയ്ക്കുന്നു.
അടുത്തദിവസമായ മഹാനവമി മുഴുവൻ അടച്ചുപൂജയാണ്.
പിന്നീടുവരുന്ന വിജയദശമി ദിവസം രാവിലെ പൂജകൾക്കുശേഷം ഇവ ഉടമസ്ഥർക്ക് തിരിച്ചുകൊടുക്കുന്നു.
അന്നേദിവസം ആയിരക്കണക്കിന് കുട്ടികൾ ക്ഷേത്രത്തിൽ ആദ്യാക്ഷരം കുറിയ്ക്കുകയും ചെയ്യുന്നു.
പട്ടാമ്പി ബ്ലോക്ക് പഞ്ചായത്ത്
പാലക്കാട് ജില്ലയിൽ പട്ടാമ്പി താലൂക്കിലാണ് 224.21 ചതുരശ്രകിലോമീറ്റർ വിസ്തീർണ്ണമുള്ള പട്ടാമ്പി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - ഷൊർണ്ണൂർ നഗരസഭയും , ഒറ്റപ്പാലം , ശ്രീകൃഷ്ണപുരം ബ്ളോക്കുകളും വടക്ക് - തൂതപ്പുഴ തെക്ക്‌ - ഭാരതപ്പുഴ പടിഞ്ഞാറ് ഭാരതപ്പുഴയും , തൂതപ്പുഴയും ഗ്രാമപഞ്ചായത്തുകൾ
പട്ടാമ്പി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
കൊപ്പം ഗ്രാമപഞ്ചായത്ത് കുലുക്കല്ലൂർ ഗ്രാമപഞ്ചായത്ത് മുതുതല ഗ്രാമപഞ്ചായത്ത് നെല്ലായ ഗ്രാമപഞ്ചായത്ത് ഓങ്ങല്ലൂർ ഗ്രാമപഞ്ചായത്ത് പരുതൂർ ഗ്രാമപഞ്ചായത്ത് തിരുവേഗപ്പുറ ഗ്രാമപഞ്ചായത്ത് വല്ലപ്പുഴ ഗ്രാമപഞ്ചായത്ത് വിളയൂർ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പാലക്കാട് താലൂക്ക് ഒറ്റപ്പാലം വിസ്തീര്ണ്ണം 224.21 ചതുരശ്ര കിലോമീറ്റർ ജനസംഖ്യ 234,425 പുരുഷന്മാർ 111,238 സ്ത്രീകൾ 121,187 ജനസാന്ദ്രത 1037 സ്ത്രീ : പുരുഷ അനുപാതം 1089 സാക്ഷരത 88.01% വിലാസം
പട്ടാമ്പി ബ്ലോക്ക് പഞ്ചായത്ത് പട്ടാമ്പി - 679303 ഫോൺ : 0466 2212254 ഇമെയിൽ‍ : bdoptb@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pattambiblock%5Bപ്രവർത്തിക്കാത്ത+കണ്ണി%5D Census data 2001
പട്ടായ ഇംഗ്ലീഷ് വിലാസം https://ml.wikipedia.org/wiki/Pattaya
തായ്‌ലന്റിലെ ഒരു നഗരമാണ് പട്ടായ Pattaya ( Thai : พัทยา , พัทยา ⓘ .
തായ്‌ലന്റിന്റെ തലസ്ഥാനമായ ബാങ്കോക്കിൽ നിന്ന് 150 കിലോമീറ്റർ തെക്ക് പടിഞ്ഞാറായാണ് പട്ടായ സ്ഥിതി ചെയ്യുന്നത്.
തായ്‌ലന്റിലെ ഒരു വിനോദസഞ്ചാര കേന്ദ്രവുമാണ് പട്ടായ.
ഇവിടുത്തെ ബീച്ചുകൾ 15 കിലോമീറ്ററോളം നീണ്ടുകിടക്കുന്നവയാണ്.
മത്സ്യത്തൊഴിലാളി ഗ്രാമങ്ങളും കൃഷിയിടങ്ങളും ഇവിടെ ധാരാളമുണ്ട്.
എങ്കിലും പട്ടായ ഒരു വ്യവസായകേന്ദ്രവുമാണ്.
വിയറ്റ്‌നാം യുദ്ധവേളയിൽ ഇവിടം അമേരിക്കൻ സൈനികരുടെ വിശ്രമ വിനോദ കേന്ദ്രമായിരുന്നു.
അവലംബം പുറത്തേക്കുള്ള കണ്ണികൾ Wikimedia Commons has media related to Pattaya .
Pattaya Official Website Archived 2006-12-05 at the Wayback Machine .
Pattaya City Hall Archived 2008-10-10 at the Wayback Machine .
(Thai only) പട്ടായ ഓപ്പൺ ഡയറക്റ്ററി പ്രൊജക്റ്റിൽ Thailand's Sin City Reaches for Respectability - slideshow by The New York Times
പട്ടാളം ജാനകി
1977-ൽ പുറത്തിറങ്ങിയതും ക്രോസ്ബൽറ്റ് മണി സംവിധാനം ചെയ്തതുമായ ഒരു മലയാള സിനിമയായിരുന്നു പട്ടാളം ജാനകി .
ജയൻ , ഉണ്ണിമേരി , രവികുമാർ , സുധീർ , വിജയലളിത എന്നിവരാണ് ഈ ചിത്രത്തിലെ പ്രധാന വേഷങ്ങൾ കൈകാര്യം ചെയ്തത്.
സിനിമയുടെ സംഗീതസംവിധാനം കെ.ജെ. ജോയ് നിർവഹിച്ചു.
ചംബരാക്
ചംബരാക് ( അർമേനിയൻ : Ճամբարակ) അർമേനിയയിലെ ഗെഖാർകുനിക് പ്രവിശ്യയിലെ ഒരു പട്ടണവും നഗര മുനിസിപ്പൽ സമൂഹവുമാണ്.
2011 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 5,850 ആയിരുന്നു.
1835നും 40നും ഇടയിൽ റഷ്യൻ കുടിയേറ്റക്കാരെ അധിവസിപ്പിക്കുന്നതിനായി ഗെറ്റിക്ക് നദിയോരത്ത് മിഖൈലോവ്ക എന്ന പേരിലാണ് ചമ്പരാക് പട്ടണം സ്ഥാപിച്ചത്.
കർമിർ ഗ്യൂഖ്, ക്രാസ്നോസ്യേൽസ്ക് എന്നിവയ്ക്ക് അർമേനിയൻ, റഷ്യൻ ഭാഷകളിൽ യഥാക്രമം "റെഡ് വില്ലേജ്" എന്നാണ് അർത്ഥമാക്കുന്നത്.
1920 വരെ മിഖൈലോവ്ക എന്നും 1920 നും 1971 നും ഇടയിൽ കാർമിർ ഗ്യൂഖ് എന്നും 1972 നും 1991 നും ഇടയിൽ ക്രാസ്നോസ്യേൽസ്ക് എന്നുമാണ് ഈ പട്ടണം അറിയപ്പെട്ടിരുന്നത്.
പദോൽപ്പത്തി 1029 മുതലുള്ള ചംബരാക്കിലെ സെന്റ് ഗ്രിഗോർ പള്ളിയുടെ അവശിഷ്ടങ്ങൾ
ചംബരാക് എന്ന വാക്കിന്റെ അർത്ഥം അർമേനിയൻ ഭാഷയിൽ ചെറിയ ക്യാമ്പ് എന്നാണ്.
ഒന്നാം നൂറ്റാണ്ടിലെ സെന്റ് ഗ്രിഗോർ പള്ളിയുടെ അവശിഷ്ടങ്ങളും 13-ാം നൂറ്റാണ്ടിലെ നിരവധി ഖച്ച്കാർകളും പട്ടണത്തിൽ നിലനിൽക്കുന്നതിനാൽ, മധ്യകാലഘട്ടത്തിൽ ഇന്നത്തെ പട്ടണത്തിന്റെ സ്ഥാനത്ത് നിലനിന്നിരുന്ന ഒരു പഴയ താമസകേന്ദ്രത്തിൽനിന്നാണ് ഈ പേരുകൾ ഉരുത്തിരിഞ്ഞതെന്ന വിശ്വസിക്കപ്പെടുന്നു.
യഥാർത്ഥത്തിൽ, 1740 നും 1785 നും ഇടയിലുള്ള കാലഘട്ടത്തിൽ റഷ്യൻ സാമ്രാജ്യത്തിലെ സമാറ, സാരടോവ് പ്രദേശങ്ങളിൽ നിന്ന് ഈ പ്രദേശത്തേയ്ക്ക് കുടിയേറിയ റഷ്യൻ മൊലോകാൻ കുടിയേറ്റക്കാരാണ് മിഖൈലോവ്ക ഗ്രാമം ക്രമേണ സ്ഥാപിച്ചത്.
പഴയ അർമേനിയൻ വാസസ്ഥലമായ ചംബരാക്ക് നിലനിന്നിരുന്ന സ്ഥലമാണ് ഈ ഗ്രാമത്തിനായി കണ്ടെത്തിയത്.
1920-ൽ അർമേനിയ സോവിയറ്റ് യൂണിയനിൽ ഉൾപ്പെടുത്തിയതിനുശേഷം, മിഖൈലോവ്കയെ കാർമിർ ഗ്യുഖ് (റെഡ് വില്ലേജ്) എന്ന് പുനർനാമകരണം ചെയ്തു.
1937 ഡിസംബറിൽ, അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ ഒരു ഭരണപരമായ ഡിവിഷനായ ക്രാസ്നോസെൽസ്ക് റയോൺ രൂപീകരിക്കപ്പെടുകയും കാർമിർ ഗ്യൂഖ് ഗ്രാമം അതിന്റെ കേന്ദ്രമായി മാറുകയും ചെയ്തു.
1971-ൽ, വെറിൻ (അപ്പർ), നെർകിൻ (താഴെ) ചംബരാക് എന്നീ സമീപ വാസകേന്ദ്രങ്ങളുടെ ലയനത്തോടെ കാർമിർ ഗ്യൂഗ് വിപുലീകരിക്കപ്പെടുകയും ഒരു നഗര-വിഭാഗം താമസകേന്ദ്രമായി മാറുകയും ചെയ്തു.
അടുത്ത വർഷം, ഈ താമസകേന്ദ്രം ഔദ്യോഗികമായി ക്രാസ്നോസെൽസ്ക് എന്ന് പുനർനാമകരണം ചെയ്യപ്പെട്ടു.
സോവിയറ്റ് യൂണിയൻ ചിഹ്നഭിന്നമായപ്പോൾ, ക്രാസ്നോസെൽസ്കിലെ മൊലോകൻ-റഷ്യൻ ജനസംഖ്യയിൽ ഭൂരിഭാഗവും റഷ്യയിലേക്ക് മടങ്ങാൻ തീരുമാനിച്ചു.
അവരുടെ ഒഴിഞ്ഞുപോയ വീടുകളിൽ പലതും 1992 ഓഗസ്റ്റ് 8-ന് അസർബൈജാനി സൈന്യം പിടിച്ചടക്കിയതും അസർബൈജാനിനുള്ളിലെ അർമേനിയൻ എക്‌സ്‌ക്ലേവുമായ ആർട്‌സ്‌വാഷെനിൽ നിന്ന് ആഭ്യന്തരമായി കുടിയിറക്കപ്പെട്ട വ്യക്തികൾക്ക് (IDP) നൽകപ്പെട്ടു.
അതേ വർഷം, അർമേനിയയുടെ സ്വാതന്ത്ര്യത്തിനുശേഷം, ക്രാസ്നോസെൽസ്ക് ചംബരാക് എന്ന് പുനർനാമകരണം ചെയ്യപ്പെടുകയും ഒരു നഗര സമൂഹമായി (മുനിസിപ്പാലിറ്റി) മാറുകയും ചെയ്തു.
2009-ൽ, ആർട്‌സ്‌വാഷെൻ ഗ്രാമത്തിലെ മുൻ താമസക്കാരും, നിലവിൽ ചംബരാക്കിൽ താമസിക്കുന്നവരുമായവർക്ക് അവരുടെ നഷ്ടപ്പെട്ട സ്വത്തിന് നഷ്ടപരിഹാരമായി അർമേനിയൻ സർക്കാർ ആറ് ബില്യൺ ഡ്രാം വാഗ്ദാനം ചെയ്തു.
2020 ജൂലൈയിൽ, ചംബരാക്ക് അസർബൈജാനുമായുള്ള ഏറ്റുമുട്ടലുകളുടെ ഒരു സ്ഥലമായി മാറി.
ചംബാരകിലെ ജനസംഖ്യ പ്രധാനമായും കൃഷിയിലും കന്നുകാലിവളർത്തലിലും ഏർപ്പെട്ടിരിക്കുന്നു.
ചീസ് ഉൽപ്പാദനത്തിനുള്ള ചെറുകിട സ്ഥാപനങ്ങൾ ഇവിടെ ഉണ്ടായിരുന്നു.
എന്നിരുന്നാലും, 2011-ലെ ഒരു അഭിമുഖത്തിൽ, അർമേനിയനൗ ലേഖകൻ ഗയാനെ മ്‌ക്ർട്ട്‌ച്യാനും മേയറുമായുള്ള അഭിമുഖത്തിൽ അദ്ദേഹം "മണ്ണ് വരണ്ടതായതിനാൽ ഇവിടെ കൃഷി ലാഭകരമല്ല, ഈ പ്രദേശം അപകടസാധ്യതയുള്ളതായി കണക്കാക്കുന്നതിനാൽ ബിസിനസ് നിക്ഷേപങ്ങളില്ല. ഇതിനെ ഒരു അതിർത്തി മേഖല എന്ന് വിളിക്കുന്നു, പക്ഷേ അതിന് പ്രത്യേക പ്രത്യേകാവകാശങ്ങൾ ലഭിക്കുന്നില്ല" എന്ന് പ്രസ്താവിക്കുകയുമുണ്ടായി.
ചിത്രശാല Scenery Beekeeping in the town Chambarak landscape Municipal building in Chambarak Khndzorkut mountain Scenery അവലംബം ↑ ↑ ArmInfo report 2019 ↑ REF-World article 2011
ങ്ഗോഗെ വാ തിയോങ്ങോ ഇംഗ്ലീഷ് വിലാസം https://ml.wikipedia.org/wiki/Ng%C5%A9g%C4%A9_wa_Thiong%27o
ങ്ങ്ഗോഗെ വാ തിയോങ്ങോ ( [ŋɡoɣe wa ðiɔŋɔ];ജനനം: ജനുവരി 5, 1938 ) കെനിയൻ സ്വദേശിയായ ഒരു എഴുത്തുകാരനാണ്.
ആദ്യകാലങ്ങളിൽ ഇംഗ്ലീഷിലും ഇപ്പോൾ കെനിയൻ ഭാഷയായ ഗികുയുവിലുമാണ് ഇദ്ദേഹം തന്റെ രചനകൾ നടത്തിയിരുന്നത്.
നോവലുകൾ, നാടകങ്ങൾ, ചെറുകഥകൾ, ഉപന്യാസങ്ങൾ, പണ്ഡിതരചനകൾ, സാഹിത്യവിമർശനങ്ങൾ, ബാലസാഹിത്യ കൃതികൾ എന്നിങ്ങനെ വിവിധ സാഹിത്യരൂപങ്ങളിൽ അദ്ദേഹം എഴുതാറുണ്ട്.
സാഹിത്യത്തിനുള്ള നോബെൽ സമ്മാനത്തിന് സാധ്യത കൽപ്പിക്കപ്പെട്ടിരുന്ന  പ്രധാനപ്പെട്ട ആഫ്രിക്കൻ സാഹിത്യകാരനാണ് ങ്ങ്ഗോഗെ.
ദി ബ്ലാക്ക് ഹെർമിറ്റ് (കറുത്ത സന്ന്യാസി), 1963 (നാടകം) വീപ്പ് നോട്ട് ചൈൽഡ് (കരയരുത് കുഞ്ഞേ), 1964, ഹൈനെമാൻ 1987, മക്മില്ലൻ 2005, ISBN 1-4050-7331-4 ദി റിവർ ബിറ്റ്വീൻ (ഇടയിലെ നദി), ഹൈനെമാൻ 1965, ഹൈനെമാൻ 1989, ISBN 0-435-90548-1 എ ഗ്രെയ്ൻ ഓഫ് വീറ്റ് (ഒരു മണി ഗോതമ്പ്‌), 1967 (1992) ISBN 0-14-118699-2 ദിസ് റ്റൈം റ്റുമോറോ(നാളെ ഈ സമയത്ത്‌)(മൂന്ന് നാടകങ്ങൾ - ദിസ് റ്റൈം റ്റുമോറോ, ദി റീൽസ്, ദി വൂണ്ട് ഇൻ ദ ഹാർട്ട്) c. 1970 Homecoming: Essays on African and Caribbean Literature, Culture, and Politics, ഹൈനെമാൻ 1972, ISBN 0-435-18580-2 ഏ മിറ്റിങ്ങ് ഇൻ ദി ഡാർക്ക് (ഇരുട്ടിലൊരു സമാഗമം) (1974) സീക്രട്ട് ലൈവ്സ്, ആന്റ് അദർ സ്റ്റോറീസ് (രഹസ്യ ജീവിതങ്ങളൂം മറ്റ് കഥകളും), 1976, ഹൈനെമാൻ 1992 ISBN 0-435-90975-4 ദി ട്രയൽ ഒഫ് ദേദൻ കിമതി(ദേദൻ കിമതിയുടെ വിചാരണ) (നാടകം), 1976, ISBN 0-435-90191-5 , African Publishing Group, ISBN 0-949932-45-0 (മിസിർ ഗിതേ മുഗോയും ഞാകയും ആയി ചേർന്ന്) ങാഹിക ന്‌ദീന്ദ: ഇത്താക്കോ റിയ ങെരെകനോ (എനിക്ക് വേണ്ടപ്പോൾ ഞാൻ വിവാഹം കഴിക്കും), 1977 (നാടകം;ങ്ഗോഗെ വാ മിരീയോട് ചേർന്ന്i), ഹൈനെമാൻ ഏജുക്കേഷണൽ ബുക്സ് (1980) ദ പെറ്റൽസ് ഒഫ് ബ്ലഡ് (രക്തത്തിന്റെ ഇതളുകൾ‌‌‌) (1977) പെൻഗ്വിൻ 2002, ISBN 0-14-118702-6 കൽത്താനി മുത്തരബാ ഇനി (കുരിശിലെ ചെകുത്താൻ), 1980 റൈറ്റേഴ്സ് ഇൻ പൊളിറ്റിക്സ്: എസേയ്സ് (എഴുത്തുകാർ രാഷ്ട്രീയത്തിൽ: ലേഖനങ്ങൾ), 1981 ISBN 978-0-85255-541-5 (UK) ISBN 978-0-435-08985-6 (US) എജ്യൂക്കേഷൻ ഫൊർ അ നാഷണൽ കൾചർ (വിദ്യാഭ്യാസം ദേശീയ സംസ്കാരത്തിന്‌‌) 1981 Detained: A Writer's Prison Diary, 1981 Devil on the Cross (English translation of Caitaani mutharaba-Ini), ഹൈനെമാൻ, 1982, ISBN 0-435-90200-8 Barrel of a Pen: Resistance to Repression in Neo-Colonial Kenya, 1983 Decolonising the Mind: The Politics of Language in African Literature, 1986 ISBN 978-0-85255-501-9 (UK) ISBN 978-0-435-08016-7 (US) Mother, Sing For Me, 1986 Writing against Neo-Colonialism, 1986 Njamba Nene and the Flying Bus (Njamba Nene na Mbaathi i Mathagu), 1986 (children's book) Matigari ma Njiruungi, 1986 Njamba Nene and the Cruel Chief (Njamba Nene na Chibu King'ang'i), 1988 (children's book) Matigari, (translated into English by Wangui wa Goro), Heinemann 1989, Africa World Press 1994, ISBN 0-435-90546-5 Njamba Nene's Pistol (Bathitoora ya Njamba Nene), (children's book), 1990, Africa World Press, ISBN 0-86543-081-0 Moving the Centre: The Struggle for Cultural Freedom, Heinemann, 1993, ISBN 978-0-435-08079-2 (US) ISBN 978-0-85255-530-9 (UK) Penpoints, Gunpoints and Dreams: The Performance of Literature and Power in Post-Colonial Africa, (The Clarendon Lectures in English Literature 1996), Oxford University Press, 1998.
ISBN 0-19-818390-9 Mũrogi wa Kagogo (Wizard of the Crow), 2004, East African Educational Publishers, ISBN 9966-25-162-6 Wizard of the Crow, 2006, Secker, ISBN 1-84655-034-3 Something Torn and New: An African Renaissance, Basic Civitas Books, 2009, ISBN 978-0-465-00946-6 [11] Dreams in a Time of War: a Childhood Memoir, Harvill Secker, 2010, ISBN 978-1-84655-377-6 അവലംബം ↑ ↑ Despite the Criticism, Ngugi is 'Still Best Writer' .
8 November 2010.
↑ Kenyan author sweeps in as late favourite in Nobel prize for literature .
5 October 2010.
↑ Ngugi wa Thiong'o: a major storyteller with a resonant development message .
6 October 2010.
ചംഗു നാരായൺ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Changu_Narayan
ചംഗു അല്ലെങ്കിൽ ദോലഗിരി എന്നറിയപ്പെടുന്ന ഉയർന്നവിതാനങ്ങളിലെ മലകളിലാണ് ചംഗു നാരായൺ എന്ന പ്രാചീന ഹിന്ദുമതത്തിലെ ക്ഷേത്രം സ്ഥിതിചെയ്യുന്നത്.
ചംഗു ഗ്രാമം എന്നറിയപ്പെടുന്ന ഗ്രാമങ്ങളാലും, ചംപക് എന്ന് പറയുന്ന മരങ്ങളടങ്ങുന്ന വനത്താലും ചംഗു നാരായൺ മൂടപ്പെട്ടിരിക്കുന്നു.
നേപ്പാളിലെ ബഗത്പൂർ സംസ്ഥാനത്ത്  സ്ഥിതിചെയ്യുന്ന ചംഗു നാരായണിലാണ് ഈ ക്ഷേത്രം കാണപ്പെടുന്നത്.
ബഗത്പൂരിൽ നിന്ന് കുറച്ച് മൈലുകളും, നേപ്പാളിന്റെ കിഴക്കിൽ നിന്ന് എട്ട് മൈലുകൾ അകലെയുമാണ് ഈ മല സ്ഥിതിചെയ്യുന്നത്.
മനഹര നദി ഈ മലയ്ക്ക് അരികിലൂടെ ഒഴുകുന്നു.
ഈ ക്ഷേത്രം ജനങ്ങളാൽ സംരക്ഷിക്കപ്പെടുന്നു.
വിഷ്ണു ആണ് ഇവിടത്തെ പ്രതിഷ്ട.
ഇതുതന്നെയാണ് നേപ്പാളിലെ ഏറ്റവും പഴക്കം ചെന്ന ക്ഷേത്രവും.
ചംഗു നാരായൺ ക്ഷേത്രത്തിന്റെ ചരിത്രം
പഗോഡ രീതിയിൽ നിർമ്മിച്ചിരിക്കുന്ന ഈ ക്ഷേത്രം 5-ാ നൂറ്റാണ്ടിലേയും, 12-ാം നൂറ്റാണ്ടിലേയും നേപ്പാൾ കലയുടെ മാസ്റ്റർപീസായിരുന്നു.
പുരാണം പറയുന്നത്, കലാപരമായും,സാമ്പത്തികമായും, സമ്പന്നരായ ,ലിച്ചാവി രാജാവ്, ഹരിദത്ത വർമ രാജാവ് എന്നിവരുടെ കാലഘട്ടമായിരുന്ന എ.ഡി 325 -ൽ തന്നെ ഈ ക്ഷേത്രം നിർമ്മിക്കപ്പെട്ടു എന്നാണ്.
നിലത്തായുള്ള സ്തംഭാകൃതിയിലുള്ള കല്ലിൽ എ.ഡി 496 മുതൽ എ.ഡി 524 വരെ ഭരിച്ച രാജാവായിരുന്ന ദേവ യുടെ  സാഹസകൃത്യങ്ങളെകുറിച്ച് രേഖപ്പെടുത്തിയിരിക്കുന്നു.
നേപ്പാളിന്റെ ചരിത്രത്തെകുറിച്ചുള്ള ആദ്യത്തെ ശിലാലേഖപരമായ തെളിവുകൾ ലഭിച്ചത് ഈ ക്ഷേത്രത്തിൽ വച്ചായിരുന്നു, അത് എ.ഡി 464ന് മുമ്പ് ലിച്ചാവി രാജാവിന്റെ ഭരണകാലത്തായിരുന്നു.
ഇത് പറയുന്നത് എ.ഡി മൂന്നാം നൂറ്റാണ്ടിൽ തന്നെ പരിശുദ്ധമായ സ്ഥാനം ചംഗു-വിന് ലഭിച്ചിട്ടുണ്ട് എന്നാണ്.